open-index/open-wikipedia-markdown huggingface dataset:
Jensen Ackles

**Jensen Ross Ackles** (s. 1. maaliskuuta 1978 Dallas, Texas) on yhdysvaltalainen näyttelijä, joka on esiintynyt muun muassa Dean Winchesterinä televisiosarjassa *[[Supernatural]]* sekä Eric Bradynä televisiosarjassa *[[Päivien viemää]]*.

## Ura

Jensen Ackles työskenteli mallina nelivuotiaasta, mutta keskittyi näyttelemiseen vuodesta 1996 lähtien. Hän esiintyi useissa *Mr. Rhodesin*, *Sweet Valley High’n* ja *Cybillin* jaksoissa ennen kun liittyi  *[[Päivien viemää]]* -saippuasarjaan Eric Bradyn rooliin vuonna 1997. Vuonna 1998 Ackles voitti Soap Opera Digest Award -palkinnon vuoden miestulokkaana ja ansaitsi Emmy-ehdokkuuden kolmesti: vuosina 1998, 1999 ja 2000.

Ackles päätti työnsä *Päivien viemää* -sarjassa vuonna 2000, kun hän sai osan Marilyn Monroen elämästä kertovassa minisarjassa *Blonde*. Seuraavaksi Ackles esiintyi sivuosassa James Cameronin televisiosarjassa *[[Dark Angel]]*, jossa hän esitti sarjamurhaajaa Ben/X5-493. Ackles näytteli sarjassa aina sen lopettamiseen saakka eli vuoteen 2002.

Ackles työskenteli näyttelemisen parissa koko vuoden 2003; hän liittyi muun muassa WB:n hittisarjan *[[Dawson’s Creek]]* näyttelijäkokoonpanoon. Ackles oli tuottajien ensimmäinen vaihtoehto Eliza Dushkun hahmon rakkauden kohteeksi sarjan *[[Pelastaja (televisiosarja)|Pelastaja]]* toisella kaudella, mutta Ackles ei kuitenkaan hyväksynyt tarjousta. Vuonna 2004 Ackles esitti jalkapallovalmentajan avustajaa sarjassa *[[Smallville]]* ja vuonna 2005 pääosaa elokuvassa *[[Sielunsyöjä]]*. Kesällä 2008 Ackles valittiin näyttelemään uudelleenfilmatisoituun kauhuelokuvaan *[[My Bloody Valentine (elokuva)|My Bloody Valentine]]*.

Vuosina 2005–2020 Ackles on näytellyt Dean Winchesteriä CW:n jännityssarjassa *[[Supernatural]]*.

## Yksityiselämä
Ackles syntyi Dallasissa, Texasissa Donna Joan (o.s. Shaffer) ja näyttelijä Alan Roger Acklesille. Ackles suunnitteli nuorena erikoistuvansa urheilulääketieteeseen Texasin teknillisessä yliopistossa ja valmistuvansa fysioterapeutiksi, mutta muuttikin Los Angelesiin Kaliforniaan aloittaakseen uran näyttelijänä.

Ackles avioitui toukokuussa 2010 Danneel Harrisin kanssa kolmen vuoden seurustelun jälkeen. Kihloihin he olivat menneet marraskuussa 2009. He saivat tyttären 2013. Kaksoset, tyttö ja poika, he saivat vuoden 2016 lopussa.

## Filmografia

## Lähteet
* 

### Viitteet

## Aiheesta muualla

*
Sextus Julius Caesar

**Sextus Julius Caesar** oli monen Julius-suvun jäsenen nimi antiikin Roomassa. 

* Sextus Julius Caesar, eli noin vuonna 200 eaa. Hän oli Lucius Julius Caesarin poika ja Numerius Julius Caesarin lapsenlapsi. Hän oli sotilastribuuni Lucius Aemilius Paulluksen alaisena. Hänen poikiansa olivat Gaius Julius Caesar I ja Sextus Julius Caesar II.
* Sextus Julius Caesar, oli edellisen poika. Hän oli vuoden 156 eaa. konsuli.
* Sextus Julius Caesar, (kuoli 90 eaa. tai 89 eaa.) oli Sextus Julius Caesar II:n poika. Hän oli Mariuksen kannattaja ja luultavasti preettori vuonna 94 eaa. Hän oli konsuli vuonna 91 eaa. Hän hävisi taistelussa samnilaisia vastaan ja kuoli Asculumin piirityksessä.
* Sextus Julius Caesar, oli kuuluisan Julius Caesarin serkku ja hyvä ystävä. Hän komensi yhtä Syyrian legionista ja oli kvestori vuonna 48 eaa.
Oskari Jauhiaisen museo

**Oskari Jauhiaisen museo** oli taidemuseo, joka perustettiin kuvanveistäjä Oskari Jauhiaisen syntymäkotikuntaan Kiiminkiin vuonna 1997. Se toimi lokakuun 2014 loppuun saakka omana organisaationaan. Museon peruskokoelma muodostui lähinnä Jauhiaisen perheen Kiimingin kunnalle lahjoittamista teoksista ja valokuvista. Jauhiaisen omien töiden esittelyn lisäksi museossa järjestettiin vaihtuvia näyttelyitä.

Punatiilinen entinen seurakuntasali sijaitsee Kiimingin kirkonkylässä, Oulussa. Rakennuksen on suunnitellut arkkitehtitoimisto B. Heng & V. Pystynen vuonna 1966, ja se kunnostettiin museoksi vuosina 1995–996.

Oskari Jauhiaisen teokset ovat maaliskuusta 2015 lähtien esillä Kiimingin kirjaston yhteyteen rakennetussa uudessa näyttelytilassa Galleria Oskari Jauhiaisessa. Hallinnollisesti uusi näyttelytila on osa Museo- ja tiedekeskus Luuppia sekä Kulttuuritalo Valvetta. 

## Lähteet
* 
*
Consume to Contaminate

__NOTOC__
**Consume to Contaminate** on kotimaisen grindcore-yhtyeen Rotten Soundin EP. Julkaisun jälkeen se saavutti singlelistalla sijan 2, ja pysytteli listalla kaksi viikkoa. Levyllä soittaa rumpuja ensi kertaa Sami Latva, Kai Hahdon lähdettyä yhtyeestä.

Levyn kappaleet liittyvät vahvasti silloiseen ajankohtaiseen aiheeseen, lintuinfluenssaan. Albumi nousi Suomen virallisen singlelistan sijalle 2.

## Kappaleet
# 
# 
# 
# 
# 
# 
# 
# 

## Kokoonpano
* Keijo Niinimaa – laulu
* Mika Aalto – kitara
* Toni Pihlaja – basso
* Sami Latva – rummut

## Arvostelut
* Imperiumi:  8/10
* Lammaszine: *neutraali*

## Lähteet

## Aiheesta muualla
* ''Rotten Sound'' - Virallinen sivusto
* Levyn avauskappale ''Decay'' yhtyeen kotisivuilta (.mp3) 
* 
*
Zoetermeer

**Zoetermeer** on kaupunki Alankomaiden länsiosassa. Sen nimi tarkoittaa makeavetistä järveä. Vuonna 2011 kaupungissa oli 121&nbsp;911 asukasta.  

Zoetermeer sijaitsee Goudan ja Den Haagin välillä. Kaupunki on "Alankomaiden piilaakso": 20&nbsp;% sen asukkaista työskentelee tietoteollisuuden parissa. Muita työllistäjiä ovat pienteollisuus ja meijeritoiminta. Iso osa kaupungin asukkaista käy kuitenkin töissä Den Haagissa. Alankomaiden rakennusministeriön toimitiloista osa on Zoetermeerissä. 

## Ystävyys- ja yhteistyökaupungit
*  Nitra
*  Jinotega
 
## Lähteet

## Aiheesta muualla

*Kaupungin kotisivu
Zwolle

**Zwolle** on kaupunki Alankomaissa, noin 70 km Amsterdamista koilliseen. Vuonna 2011 siellä oli 120&nbsp;311 asukasta. 

Kaupunki on perustettu noin vuoden 800 paikkeilla, kaupunkioikeudet se sai 31. elokuuta 1230. Se kuului aikoinaan Hansaliittoon. Kaupunkiin pääsee kolmea jokea, kolmea kanavaa ja useita tärkeitä maanteitä pitkin. Niinpä Zwolle on ollut pitkään merkittävä kauppapaikka; sen karjamarkkinat olivat toiseksi suurimmat heti Rotterdamin jälkeen.  

## Yhteistyökaupungit
Zwollella on yksi yhteistyökaupunki:
*  Lünen

Zwollella on ollut yhteistyökaupunkisopimus myös Rutobwen ja Vologdan kanssa.

## Lähteet

## Aiheesta muualla
Theodoros Kyreneläinen

**Theodoros Kyreneläinen** (, n. 460–399 eaa.) oli antiikin kreikkalainen matemaatikko. Hän oli Protagoraan oppilas ja toimi itsekin matematiikanopettajana, opettaen mm. matemaatikko Theaitetosta ja filosofi Platonia. Hän on saattanut saada vaikutteita myös pythagoralaisilta. Matemaatikkona Theodoros oli Platonin ihailema. Platon mainitsee Theodoroksen useissa teoksissaan, tunnetuimmin *[[Theaitetos (dialogi)|Theaiteoksessa]]*.

Platon antoi hänelle kunnian lukujen 3, 5, 6, 7, 8, 10, 11, 12, 13, 14, 15 ja 17 neliöjuuren irrationaalisuuden todistamisesta. Ei kuitenkaan tiedetä, mitä menetelmää hän olisi käyttänyt todistuksissaan. Myöhemmin menetelmää on yritetty määrittää useaan otteeseen. Erään arvauksen mukaan hän olisi käyttänyt spiraalia, joka sisälsi suorakulmaisia kolmioita, joiden hypotenuusan pituudet olivat \sqrt {2}, \sqrt {3}, \sqrt {4} jne. luvun 17 neliöjuureen saakka, johon hän lopetti, mahdollisesti siksi, ettei diagrammiin mahtunut enempää kolmioita. Tämän teorian tueksi ei kuitenkaan ole historiallista todistusaineistoa. Asiaa on tutkinut mm. Philip J. Davis teoksessaan *Spirals: From Theodorus to Chaos*.
Lobito

**Lobito** on kaupunki ja kunta Benguelan maakunnassa, Angolassa. Se sijaitsee Atlantin valtameren rannikolla noin 35 kilometriä Benguelan kaupungista pohjoiseen. Lobito perustettiin vuonna 1905. Sen väkiluku oli vuoden 2019 arvion mukaan 448&nbsp;080.

Lobiton satama on Angolan toiseksi suurin satama ja keskeinen väylä Afrikan keskiosien mineraalivarojen hyödyntämiselle. Satamaan johtaa maan poikki kulkeva keskeinen Benguelan rautatie, joka saapuu Kongon demokraattisessa tasavallassa ja Sambiassa sijaitsevalta mineraalirikkaalta seudulta. Rahtiliikenteen ohella rataa käytetään henkilöliikenteeseen. Kaupungista ajetaan esimerkiksi pikajunavuoro viikottainen Angolan itärajalle Luaun kaupunkiin. Lobito–Luena -pikajunan junamatka ja sen kesto on varsin pitkä (1&nbsp;344 km / 30 tuntia).

Lobiton satama ja on Kongon demokraattiseen tasavaltaan johtava liikenneväylä ovat osa laajempaa, kehitettävänä olevaa Lobiton käytävän nimellä tunnettua keskiafrikkalaista liikenneväylää Kolwezin kaivoskaupunkiin ja edelleen Sambiaan.


## Lähteet

## Aiheesta muualla
Poděbrady

**Poděbrady** () on historiallinen kylpyläkaupunki Keski-Böömissä Tšekin tasavallassa. Sen asukasluku on 13&nbsp;788 (2009). Kaupunki sijaitsee Elben varrella 50 kilometriä Prahasta itään.

Vuonna 1905 saksalainen, kaivonkatsojanakin tunnettu ruhtinas von Büllow vieraili kaupungissa ja löysi mineraalivesilähteen. Ensimmäinen kylpyläkausi alkoi 1908. Maailmansodan jälkeen Poděbradysta tuli kylpyläkaupunki, joka 1926 alkaen erikoistui sydänsairauksien hoitoon.

Kaupungissa on 1100-luvulla perustettu linna, joka Ottokar II Přemyslin aikana rakennettiin vallihaudan ympäröimäksi kivilinnaksi. 

## Lähteet

## Aiheesta muualla

* Kaupungin kotisivut
Theodoros Jumalaton

**Theodoros** (, n. 335–260 eaa.) oli antiikin kreikkalainen kyreneläiseen koulukuntaan kuulunut filosofi. Hänen liikanimensä oli **Theodoros Jumalaton** (), koska hän kielsi jumaluudet. Jotkut kutsuivat häntä itseään ivallisesti "Jumalaksi".

Theodoros oli ylhäistä syntyperää ja kotoisin Kyrenestä. Diogenes Laertioksen mukaan hän oli Annikeriksen ja dialektikko Dionysioksen oppilas. Hänet ajettiin pois kotikaupungistaan poliittisista syistä, minkä seurauksena hän muutti Ateenaan. 

Theodoros oli julkiateisti ja kielsi kaikki jumalia koskevat uskomukset, kirjoittaen aiheesta mm. teoksen *Jumalista*. Nämä näkemykset ovat ilmeisesti vaikuttaneet Epikurokseen. Epikuros ei kuitenkaan kieltänyt jumalten olemassaoloa täysin, ainoastaan heidän kiinnostuksensa ihmisiä kohtaan.

Lopulta Theodoroksen filosofiset ja moraaliset mielipiteet saivat aikaan skandaalin. Hänet haastettiin areiopagin eteen ja karkotettiin myös Ateenasta. Lopulta hän vetäytyi takaisin Kyreneen.

## Lähteet

* 

## Aiheesta muualla

* Diogenes Laertios: *Merkittävien filosofien elämät ja opit*:
** Theodoroksen elämäkerta (osana Aristippoksen elämäkertaa) 
** Theodoroksen elämäkerta (osana Aristippoksen elämäkertaa)
Piispainkokous

**Piispainkokous** on kristillisen kirkon piispojen alueellinen tai kattavaksi tarkoitettu kokous. Sillä voi olla neuvotteleva tai kirkon uskosta ja muista hengellisistä asioista päättävä luonne.

Kirkon historiassa piispainkokouksia on yleensä kutsuttu kirkolliskokoukseksi. Kirkon uskon ilmaisun kannalta erityisen tärkeitä piispainkokouksia ovat olleet ekumeeniset kirkolliskokoukset.

## Suomen ortodoksinen kirkko

## Suomen evankelis-luterilainen kirkko
Suomen evankelis-luterilaisessa kirkossa piispainkokouksen jäseniä ovat hiippakuntien piispat, kustakin hiippakunnasta yksi tuomiokapitulin lähettämä asessori ja kenttäpiispa.

Piispainkokouksen tehtävänä on 
* käsitellä kirkon uskoa, julistusta ja työtä sekä hiippakuntien hallintoa ja hoitoa koskevia asioita
* tehdä esityksiä ja antaa lausuntoja kirkolliskokoukselle ja kirkkohallitukselle

Lisäksi piispainkokous hyväksyy hengellisten virkojen kelpoisuusehdot ja antaa määräyksiä pastoraalitutkinnosta ja seurakuntatyön johtamisen tutkinnosta.

Kirkkojärjestyksen 21 luvun 1&nbsp;§ mukaan Piispainkokouksen puheenjohtajana on arkkipiispa tai, jos hän on estynyt, virassa vanhin läsnä olevista piispoista. Piispainkokous kokoontuu puheenjohtajan kutsusta.  2&nbsp;§ mukaan aloiteoikeus piispainkokouksessa on piispainkokouksen jäsenillä, kirkolliskokouksella, tuomiokapituleilla, kirkkohallituksella ja kirkolliskokouksen sen yhteyteen perustamilla toimielimillä sekä kirkon työmarkkinalaitoksella.
### Piispainkokouksen työjärjestys
Kirkkojärjestyksen 21 luvun 2&nbsp;§ mukaan piispainkokous vahvistaa itselleen työjärjestyksen. Tampereella 14.–15.9.2010 kokoontunut piispainkokous hyväksyi oman työjärjestyksensä muutoksen. Uuden työjärjestyksen mukaan piispainkokouksen istunnossa päätökset tehdään piispainkokouksen sihteerin ja apulaissihteerin esittelystä. Sihteereiden lisäksi valmistelua voivat hoitaa piispainkokouksen jäsen, kirkkohallituksen viranhaltija tai piispainkokouksen asettama työryhmä. Aiemmin esittelyistä on vastannut kokouksen jäsenistä koottu valmistusvaliokunta. Piispainkokoukseen osallistuu jatkossa myös kirkkohallituksen nimeämä lakimies. Uusi piispainkokouksen työjärjestys astuu voimaan 1.3.2011.

### Piispainkokouksen historia
Suomen evankelis-luterilainen kirkko sai oman keskushallinnon 1869, kun Schaumanin kirkkolaissa perustettiin kirkolliskokous. Kirkossa oli kolme piispaa, jotka pitivät epävirallisia neuvotteluja. Piispainkokous perustettiin vuonna 1908. Se oli käytännössä piispojen ja tuomiokapitulien neuvotteluelin, mutta muun keskushallinnon puuttuessa se sai myös monia valmistelutehtäviä, ennen kaikkea suhteessa kirkolliskokoukseen.

Vuonna 1944 perustettiin laajennettu piispainkokous. Samaan aikaan perustettiin myös kirkkohallitus. Laajennetun piispainkokouksen tehtävänä oli johtaa kirkon toimintaa kirkolliskokousten välillä, joka kokoontui tällöin viiden vuoden välein. Laajennettu piispainkokous lakkautettiin 1974.

## Katso myös
* Kirkolliskokous
* Piispa

## Lähteet
Ourense

**Ourense** (galegoa, ) on kaupunki Galician itsehallintoalueella Luoteis-Espanjassa. Se on samannimisen maakunnan pääkaupunki. Vuonna 2015 siellä oli 106 231 asukasta.

Kaupungin historia alkaa roomalaisten kuumien lähteiden luo perustamasta kylpylästä. Ourensen vanhassakaupungissa on kylpylän ("As Burgas", esp. "Las Burgas") jäänteitä. Roomalaisten jälkeen aluetta ovat hallinneet ja sinne hyökkäilleet niin arabit kuin normannitkin. Kaupungin katedraali perustettiin vuonna 572; nykyinen rakennus on peräisin 1100–1200-luvuilta.

Nykyisin kaupunki jakautuu teolliseen asemanseutuun Miñojoen länsipuolella, sekä varsinaiseen asuma-alueeseen itäpuolella.

## Kuvia

Ourense, Catedral.JPG|Catedral de San Martiño (1100–1200-luku)
Casa do concello de Ourense. Galiza. Eue.jpg|Casa do Concello (kaupungintalo) 
Claustro de San Francisco 14.JPG|Claustro de San Francisco (1300-luku)
Praca Maior Ourense 02.JPG|Praza Maior
Ourense 30-07-2008 06 estacion.jpg|Rautatieasema (Ourense–Empalmo)
Fonte en Ourense. Galiza. Eue-2.jpg
Parque en Ourense. Galiza. Eue.jpg
RENFE 334.015 (9375935335).jpg
As Burgas. Ourense. (2).JPG|As Burgas
OurenseAnsicht3.jpg|As Burgas


## Lähteet
*Welcome to Ourense  

### Viitteet

## Aiheesta muualla

* Ourensen sivusto
Steven Tyler

**Steven Tyler** (oikealta nimeltään **Steven Victor Tallarico**; s. 26. maaliskuuta 1948 Yonkers, New York) on yhdysvaltalainen muusikko ja lauluntekijä. Hän on Aerosmith-rockyhtyeen päävokalisti.

Tylerillä on isänsä puolelta italialaisia ja saksalaisia sekä äitinsä puolelta alkuperäisamerikkalaisia ja venäläisiä sukujuuria. Hänellä on suuret huulet ja leveä virnistys sekä energinen esitystyyli, ja hän pukeutuu kirkkaanvärisiin ja erikoisiin asuihin.

## Yksityiselämä
Aerosmith-yhtyeen alkuaikoina, vuonna 1975 Tyler suostutteli Julia Holcomb -nimisen bändärin vanhemmat luovuttamaan tytön huoltajuuden itselleen, jotta hän voisi tulla asumaan tytön luo Bostoniin. He seurustelivat ja käyttivät huumeita kolmen vuoden ajan. Omaelämäkerrassa Holcombin nimi on muutettu Diana Halliksi, mutta muut lähteet ovat varmistaneet hänen oikean henkilöllisyytensä. Lopulta paineet muun muassa ikäerosta, talossa sattuneesta tulipalosta ja aborttiin johtaneesta raskaudesta johti parin eroamiseen.

Vuonna 1976 hänellä oli lyhyehkö rakkaussuhde malli Bebe Buellin kanssa. Suhteesta syntyi tytär, näyttelijätär Liv Tyler, mutta suojellakseen tyttöä Tylerin huumeriippuvuudelta hän ja Buell väittivät aluksi lapsen isän olevan Todd Rundgren. Vuonna 1978 Tyler meni naimisiin Cyrinda Foxen kanssa. Liitto kesti kymmenen vuotta ja pariskunta sai yhden lapsen. 1988 hän nai vaatesuunnittelija Teresa Barrickin, jonka kanssa hänellä on kaksi lasta. Tyler ja Barrick erosivat tammikuussa 2006. Nykyään Tyler seurustelee Erin Bradyn kanssa. 

Tyleria ja hänen Aerosmith-kollegaansa, kitaristi Joe Perryä kutsuttiin usein nimellä "Toxic Twins"; nimi annettiin 1970-luvulla heidän runsaan alkoholin- ja huumeidenkäyttönsä takia sekä siksi, että he muistuttavat ulkonäöltään toisiaan. 

Marraskuussa 2009 liikkui huhu, että Tyler olisi jättänyt Aerosmithin. Tyler kiisti huhut. 

Laulamisen lisäksi Tyler soittaa huuliharppua muutamalla Aerosmithin kappaleella, ja hänellä on oma signature huuliharppu. Hän toimi tuomarina ohjelmassa American Idol.

Tyler on Yhdysvaltain republikaanisen puolueen jäsen.

24. toukokuuta 2022 Steven Tyler ilmoittautui vieroitushoitoon, ja Aerosmith perui keikkansa.

## Filmografia

## Diskografia
### Studioalbumit
* We're All Somebody from Somewhere (2016)

### Singlet
* I Love Trash (1998)
* Love Lives (2010)
* (It) Feels So Good (2011)
* Love Is Your Name (2015)
* Red, White & You (2016)
* We're All Somebody from Somewhere (2016)

## Lähteet

## Aiheesta muualla

* Steven Tyler -fanisivut
*
Kieron Dyer

**Kieron Courtney Dyer** (s. 29. joulukuuta 1978 Ipswich) on englantilainen jalkapalloilija, joka edusti useita Englannin Valioliigan seuroja ja niistä pisimpään Newcastle Unitedia. Hän oli pelipaikaltaan keskikenttäpelaaja.

Numerolla 8 pelaava Dyer aloitti ammattilaisuransa kotikaupungissaan Ipswich Townissa vuonna 1996 jo 17-vuotiaana. Hän pelasi seurassa 91 ottelua ennen kuin Newcastle osti hänet 6,5 miljoonalla punnalla. Summa oli Ipswichin historian suurin kauppasumma. 

Elokuussa 2007 Dyer siirtyi pitkän spekulaation jälkeen Newcastlesta lontoolaisjoukkue West Hamiin runsaan 10 miljoonan euron siirtosummalla.  Myöhemmin hän edusti Queens Park Rangersia ja Middlesbrough'ta.

Englannin maajoukkuetta Dyer edusti 33 kertaa vuosina 1999–2007. Hänet valittiin vuoden 2002 MM-kisoihin ja vuoden 2004 EM-kisoihin. Ensiesiintymisensä maajoukkueessa hän teki 4. syyskuuta 1999 lukemiin 6–0 päättyneessä voitto-ottelussa Luxemburgia vastaan.

Dyer sairasti primaarista sklerosoivaa kolangiittia ja hänelle tehtiin maksansiirto vuonna 2023.

## Lähteet
Infogrames Entertainment

**Infogrames Entertainment SA** (**IESA**) oli videopelikehittäjä ja -julkaisija, joka piti päämajaansa Lyonissa, Ranskassa. Sen kaksi alajaostoa ovat **[[Atari|Atari, Inc]]** ja **Atari Europe**. IESAn perustivat Bruno Bonnell ja Christophe Sapet vuonna 1983. Jaostojensa kautta IESA kehitti, julkaisi ja jakeli videopelejä kaikille tärkeimmille  tietokone- ja videopelialustoille .

Yhtiö osti Ocean Softwaren 1990-luvun lopulla. Yhtiö osti Accoladen vuonna 1999.

**Infogrames, Inc.** oli IESAn Yhdysvaltojen jaoston nimi vuoteen 2003 asti; IESA oli hankkinut GT Interactive Software Corporationin 1999 ja muuttanut sen nimen Infogramesiksi . IESA hankki oikeudet Atari-brändiin joulukuussa vuonna 2000 Hasbro Interactivelta. IESA otti brändin lokakuussa 2001 käyttöönsä pelijulkaisuissa. Vuonna 2003 Infogrames Entertainment ilmoitti käyttävänsä nimeä Atari kaikissa toiminnoissa. IESAn Euroopan jaosto nimettiin Atari Europeksi, mutta emoyhtiön nimi jätettiin Infogrames Entertainmentiksi.

IESA omisti hallinnoinnin mahdollistavan osuuden Atari, Inc.:stä, ja omistaa kokonaan Atari Europen. Atari, Inc. julkaisee ja jakelee kehittämiänsä pelejä Yhdysvalloissa; Atari Europe jakelee ja julkaisee pelejä Euroopassa, ja jakelee myös muun muassa Segan, Bandain ja Square Softin nimikkeitä .

Vuonna 2005 Hasbro osti takaisin oikeudet eräisiin peleihin.

Huhtikuussa 2007 ilmoitettiin, että yrityksen perustaja Bruno Bonnell väistyy Infogramesin ja Atarin johdosta ja tilalle astuu Patrick Leleu.

Vuonna 2009 Atari, Inc:n toimitusjohtaja Jim Wilson kertoi, että yritys hankkiutuu eroon Infogrames-nimestä uudelleenjärjestelyjen myötä ja brändäytyy uudelleen Atariksi, joka on Yhdysvalloissa merkittävä nimi. Namco Bandai osti yrityksen Euroopan toiminnot. Nykyinen yritys on Atari SA, joka omistaa alkuperäisen Atarin Atari Interactive -tytäryhtiön kautta.

Huhtikuussa 2024 kerrottiin, että Atari ottaa Infogrames-merkin uudelleen käyttöön julkaisunimenä.

## Pelit
Tunnettuja pelejä ovat muun muassa:
* *[[North & South]]*
* *[[Alone in the Dark]]* -sarja
* *[[RollerCoaster Tycoon]]*
* *[[Civilization III]]*

## Lähteet

## Aiheesta muualla
* Neowin.net
* Atari Inc profiili MobyGames-sivustolla
* Atari Europe S.A.S.U. profiili MobyGames-sivustolla
* IESA
Kuntalaajennus

Matematiikassa, erityisesti abstraktissa algebrassa, **kuntalaajennukset** ovat kuntateorian tutkimuksen eräs pääsuuntaus. Kuntalaajennuksen ideana on löytää annetulle kunnalle jokin isompi kunta, johon alkuperäinen kunta voidaan upottaa. Tämän laajemman kunnan tulee myös toteuttaa kunnan aksioomat.

Kuntalaajennuksia vastaava struktuuri rengasteoriassa ovat rengaslaajennukset. Tämä tutkii siis renkaita, joiden alirengas tiedetään.

## Määritelmät

Olkoon annettu kaksi kuntaa *K* ja *L*. Jos *K* on *L*:n osajoukko ja *K*:n yhteen- ja kertolasku ovat samat kuin *L*:ssä, sanotaan, että *K* on *L*:n **alikunta**, *L* on *K*:n **laajennus** ja *L*/*K* on **kuntalaajennus**.

Jos *L* on *F*:n laajennus, joka taas on *K*:n laajennus, sanotaan *F*:ää *L*/*K*:n **välikunnaksi** tai **alilaajennukseksi.

Jos on annettu laajennus ''L''/''K'' ja ''L'':n osajoukko ''S'', merkitään ''K''(''S''):llä pienintä ''L'':n alikuntaa, joka sisältää ''K'':n ja ''S'':n. Sanotaan, että ''K''(''S'') on saatu adjungoimalla ''S'':n [[alkio (joukko-oppi)|alkiot]] ''K'':hon. Jos ''S'' sisältää vain yhden alkion ''s'', merkitään ''K''({''s''}):n asemesta usein ''K''(''s''). Kuntalaajennus muotoa ''L''=''K''(''s'') on nimeltään [[yksinkertainen laajennus]], ja ''s'' on tämän laajennuksen [[alkualkio]].

Jos on annettu kuntalaajennus ''L''/''K'', voidaan ''L'':ää ajatella ''K''-kertoimisena [[vektoriavaruus|vektoriavaruutena]]. Tällöin ''L'':n alkiot ovat vektoreita ja ''K'':n alkiot skalaareita. Tämän vektoriavaruuden dimensio määritellään kuntalaajennuksen asteeksi ja tätä merkitään [''L''&nbsp;:&nbsp;''K''].

Astetta 1 oleva laajennus on nimeltään **triviaali laajennus*'. Äärelliseksi laajennukseksi sanotaan laajennusta, jonka aste on äärellinen. Muutoin laajennus on ääretönasteinen.

== Huomautuksia ==
Merkintä *L*/*K'' on täysin formaali, eikä se sisällä mitään tietoa tekijärenkaasta eikä tekijäryhmästä eikä muusta vastaavasta algebrallisesta rakenteesta.

Usein on käytännöllistä puhua kuntalaajennuksen tapaisesta tilanteesta, missä pienempi kunta ei sisälly isompaan, mutta se voidaan upottaa luonnollisesti sinne. Tässä tapauksessa voidaan määritellä kuntalaajennus kahden kunnan välisenä injektiivisenä rengashomomorfismina.

Jokainen annetun kahden kunnan välinen rengashomomorfismi on injektiivinen, joten kuntalaajennukset ovat täsmälleen kuntien kategorian morfismit. Tämän takia ei kuntalaajennuksia käsitellessä tarvita välttämättä injektiivisiä homomorfismeja, vaan tarvittavat homomorfismin ominaisuudet voidaan saada selville jo annetuista kunnista.

## Lähteet
Stenkil

**Stenkil** (n. 1028 – n. 1066) oli ruotsalainen jaarli ja Ruotsin kuningas noin vuosina 1060–1066.

Stenkilistä tuli kuningas Emund Vanhan kuoltua. Eri lähteiden mukaan hän saattoi olla Emundin vävy, sisaren- tai veljenpoika tai poikapuoli sitä kautta, että Stenkilin isän Ragnvald Ulfssonin kuoltua hänen äitinsä meni naimisiin Emundin kanssa. 

Stenkilin mainitaan Adam Bremeniläisen kronikassa *Gesta Hammaburgensis ecclesiae pontificum* tukeneen Ruotsiin lähetettyjä kirkonmiehiä.

Stenkilillä oli useita jälkeläisiä. Pojista ainakin kaksi, Halsten ja Inge, olivat myöhemmin Ruotsin kuninkaita. Stenkil oli suhteellisen suosittu kuningas. Kirkko kiitti häntä Sigtunan piispanistuimen perustamisesta. Hän oli myös jousiampuja, ja norjalaiset lähteet mainitsevat hänen olleen *suuri ja lihava mies sekä hyvä juomakumppani.*

## Lähteet
Theodoros

**Theodoros** (; ; ”lahja jumalalta”: , ”jumala” + , ”lahja”) voi viitata seuraaviin henkilöihin:

* Antiikin ajan henkilöitä
** Theodoros I, asklepiadi 7. sukupolvessa
** Theodoros II (700/600-luku eaa.), asklepiadi 11. sukupolvessa
** Theodoros Amaseialainen (k. 306), pyhimys
** Theodoros Byzantionlainen (400-luku eaa.), puhuja ja sofisti
** Theodoros Gadaralainen (1. vuosisata eaa.), roomalainen reetori
** Theodoros Kyreneläinen (469–399 eaa.), matemaatikko
** Theodoros Kyreneläinen (n. 335–260 eaa.) eli Theodoros Jumalaton, kyreneläiseen koulukuntaan kuulunut filosofi
** Theodoros Mopsuestialainen (n. 350–428), Mopsuestian piispa 392–428
** Theodoros Samoslainen (500-luku eaa.), kuvanveistäjä
** Theodoros Samoslainen, taidemaalari
** Theodoros Seleukeialainen (500-luku), Seleukeian piispa
* Uskonnollisia johtajia:
** Paaveja:
*** Theodorus I, paavina 642–649
*** Theodorus II, paavina 20 päivää vuonna 897
** Kreikkalais-ortodoksisia Aleksandrian ja koko Afrikan patriarkkoja:
*** Theodoros I, Aleksandrian patriarkka 608–610
*** Theodoros II (*Nikólaos Choreftákis*, s. 1954), Aleksandrian patriarkka 2004–
** Theodoros Tarsoslainen (602–690), Canterburyn arkkipiispa
* Bysantin keisareita:
** Theodoros I Laskaris (1204–1222), Nikaian keisarikunnan hallitsija ja Bysantin keisari
** Theodoros II Laskaris (1221–1258), Nikaian keisarikunnan hallitsija ja Bysantin keisari
* Muita hallitsijoita:
** Theodoros Kalliopas, Ravennan eksarkki 643–645 ja 653–
** Teodoros II (1818–1868), Etiopian keisari 1855–1868
* Muita bysanttilaisia:
** Theodoros Gaza (1398–1475), filosofi ja humanisti
** Theodoros Kalliopas, Ravennan eksarkki n. 643–645 ja 653–666
** Theodoros Metokhites (1270–1332), bysanttilainen filosofi
** Theodoros Smyrnalainen (n. 1050–1112), bysanttilainen filosofi
* Muita myöhempien ja nykyajan henkilöitä:
** Theódoros Angelópoulos (1935–2012), kreikkalainen elokuvaohjaaja
** Theódoros Kanonídis, *Fjodor Kanonidi* (1897–1954), kreikkalaissyntyinen neuvostoliittolainen kirjailija ja teatteriohjaaja
** Theódoros Kerkézos, kreikkalainen saksofonisti
** Theódoros Kontídis (s. 1956), kreikkalainen katolinen arkkipiispa
** Theódoros Págkalos (1938–2023), poliitikko, Kreikan varapääministeri
** Theódoros Papaloukás (s. 1977), kreikkalainen koripalloilija
** Theódoros Poulákis (1620/1622–1697), kreikkalainen taidemaalari
** Theodorus Quax, *Dick Quax* (1948–2018), uusiseelantilainen kestävyys- ja keskimatkojen juoksija
** Theódoros Vélkos (s. 1976), kreikkalainen sulkapalloilija
** Theódoros Zagorákis (s. 1971), kreikkalainen jalkapalloilija
* Kuvitteellisia henkilöitä:
** San Theodoros, Tintti-sarjakuvien hahmo.
Saran Salama

**Saran Salama** (8. heinäkuuta 1996 Orimattila – 10. joulukuuta 2016) oli suomenhevonen ja vuosien 2006, 2007 ja 2008 ravikuningas. Se oli 157 cm korkea ja väriltään tummanrautias. Saran Salamaa valmensi koko sen kilpauran ajan sen kasvattaja Tapio Perttunen, joka myös ohjasti suurimman osan sen kilpailuista. Orin omisti Tapion tytär Sara-Juulia Perttunen.

Saran Salaman isä oli kuusi kertaa kuninkuuskilpailuun osallistunut I-palkinnon kantakirjaori Kihin-Muisto. Saran Salama on emänsä Vipon kymmenestä jälkeläisestä menestynein. Saran Salama on kantakirjattu III-palkinnolla Ypäjällä vuonna 2001. Sen kantakirjaluokkaa on korotettu kilpailusuoritusten perusteella vuonna 2002 ja vuoden 2004 uusintatarkastuksessa se on siirretty luokkaan I. Vuosina 2002–2016 Saran Salama sai 322 jälkeläistä.

## Lähteet
Sojuz 10

Sojuz-ohjelman **Sojuz 10** -lento oli Neuvostoliiton toteuttama maailman ensimmäinen avaruuslento avaruusasemalle. Sen radiokutsu oli ”Гранит”, graniitti. Laukaisu tehtiin 23. huhtikuuta 1971 kello 23.54.06 UTC Baikonurin kosmodromilta. Kohteena oli Saljut-avaruusasema, joka oli laukaistu kiertoradalleen 19. huhtikuuta 1971. Sojuz 10 -alus toi kolmen hengen miehistönsä asemalle, mutta telakointi epäonnistui. Alus telakoitui mekaanisesti asemaan, mutta miehistö ei saanut luukkua auki. Aluksella oli jopa vaikeuksia päästä irti asemasta. Paluussa Maahan kapselin sisälle kehittyi tai pääsi ulkoa savua, joka tainnutti kosmonautti Rukavišnikovin. Miehistö pääsi Maahan kuitenkin vahingoittumattomana. Alus palasi Maahan 25. huhtikuuta 1971 kello 23.40.00 UTC. Lennon kesto oli 1 vuorokausi 23 tuntia, 44 minuuttia ja 54 sekuntia. Alus kiersi maan 32 kertaa.

## Miehistö
*Vladimir Šatalov
*Aleksei Jelisejev
*Nikolai Rukavišnikov

## Rataparametrejä
*Massa: 6&nbsp;800&nbsp;kg
*Perigeum: 209&nbsp;km
*Apogeum: 258&nbsp;km
*Inklinaatio: 51,6°
*Periodi: 89,1&nbsp;min

## Lähteet
Terrassa

**Terrassa** on kaupunki Espanjan Kataloniassa, noin 25 kilometrin päässä Barcelonasta. Vuonna 2015 siellä oli noin 215&nbsp;000 asukasta.. Asukasluvultaan kunta on Katalonian neljänneksi ja Espanjan 25:nneksi suurin. Kaupunki oli vuoden 1992 Barcelonan olympialaisten maahockeyn pelipaikka; Espanjan naisten joukkue (joka oli suurelta osin Terrassan lähiseudulta kotoisin) voitti kotikisoissa kultamitalin. 1800- ja 1900-luvulla kaupunki oli merkittävä tekstiiliteollisuuskeskus. 

## Kuvia



Masia Freixa 1.JPG|Masia Freixa de Terrassa
Castell de Vallparadís.JPG|Castell de Vallparadís Terrassa



## Lähteet

## Aiheesta muualla
Nolberto Solano

**Nolberto "Nobby" Albino Solano Todco** (s. 12. joulukuuta 1974 Callao) on perulainen jalkapalloilija, joka edustaa Kreikan Superliigassa pelaavaa Larissa FCtä. Hän on pelipaikaltaan keskikenttäpelaaja.

Solano aloitti uransa perulaisessa Municipalissa vuonna 1993. Sen jälkeen hän on edustanut Sporting Cristalia (1994-1997), argentiinalaista Boca Juniorsia (1997-1998) ja nykyistä seuraansa Newcastlea vuodesta 1998 lähtien. Newcastlessa Solano teki debyyttinsä 22. elokuuta 1998 ottelussa Chelseaa vastaan.
Kauden 2004-2005 Solano pelasi lainalla Aston Villassa.

Perun maajoukkuetta Solano on edustanut 76 kertaa ja tehnyt niissä 18 maalia. Kesäkuussa 2005 Solano ilmoitti lopettavansa maajoukkueuransa, kertoen syyksi erimielisyydet valmentaja Freddy Terneron kanssa.
Ramstein-Miesenbach

**Ramstein-Miesenbach** on kaupunki Kaiserslauternin piirissä Rheinland-Pfalzissa läntisessä Saksassa. Kaupungissa oli 7&nbsp;981 asukasta vuoden 2020 väestönlaskennassa.

Ramstein-Miesenbach perustettiin kesäkuussa 1969 yhdistämällä Ramsteinin ja Miesenbachin kylät. Ramstein-Miesenbachista tuli kaupunki vuonna 1991. Ramstein-Miesenbach on noin 19&nbsp;000 asukkaan seutukunnan keskus. Kylistä Ramstein on mainittu vuonna 1215 ja Miesenbach 1255.

Ramsteinissa on Yhdysvaltain ilmavoimien Ramsteinin lentotukikohta. Lentotukikohta on yli 16&nbsp;000 yhdysvaltalaisen sotilaan Kaiserslautern Military Communityn suurin osa. Flugtag '88 -ilmailunäytöksessä tapahtui 28. elokuuta 1988 onnettomuus, jossa sai surmansa 70 ihmistä.

Metalliyhtye Rammstein on ottanut nimensä lentotukikohdan ja onnettomuuden mukaan.
Sojuz 11

**Soyuz 11** oli toinen Neuvostoliiton yrittämä ja ensimmäinen onnistunut telakoituminen maailman ensimmäiseen avaruusasemaan, Saljut 1:een. Lento päättyi miehistön menehtymiseen paineentasausventtiilin hajottua korkealla maan ilmakehässä.

Sojuz 11 laukaistiin 6. kesäkuuta 1971 kello 7.55.09 UTC Baikonurin kosmodromilta, sen radiokutsutunnus oli Jantar (Янтарь, meripihka).

Alus telakoitui asemaan, jossa miehistö toimi tuolloin ennätyksellisen 21 päivän ajan. Avaruusaseman ilma oli miehistön sinne tullessa savuista mahdollisesti sähkölaitepalon vuoksi, mutta puhdistui ilmastoinnin avulla. Asemalta lähetettiin suoria televisiolähetyksiä. Lennon aikana sattui pieni tulipalo, joka miltei johti miehistön evakuointiin. Lennolla kokeillut harjoituspuvut, joihin kiinnitetyillä kuminauhoilla oli tarkoitus tuottaa lihaksia harjoittavaa painovoimaa vastaavaa vastusta, eivät toimineet valmistusvikojen vuoksi. Kun joku miehistöstä polki kuntopyörällä, koko asema tärisi. Liikkumisen aikaansaama tärinäongelma on jatkunut kaikilla avaruusasemilla mukaan lukien ISS.

30. kesäkuuta 1971 Sojuz 11 palasi maahan normaalisti, kunnes laskeutumismoduulin irrottaminen huoltomoduulista räjähtävillä pulteilla aukaisi paineentasausventtiilin, jonka olisi pitänyt toimia vasta aivan laskeutumisen loppuvaiheessa 4 kilometrin korkeudessa. Se päästi aluksen ilman ulos ja koko miehistö tukehtui.

Kosmonauteille toimitettiin valtiolliset hautajaiset ja heidän haudattiin Kremlin muuriin. Heidän mukaansa nimettiin kraatterit Kuussa.

Sojuz-avaruusalukseen tehtiin runsaasti muutoksia onnettomuuden jälkeen. Alus muutettiin lisätilan saamiseksi kaksipaikkaiseksi, jotta miehistö pystyi käyttämään avaruuspukua laukaisun ja laskun aikana. Tämä avaruuslento oli viimeinen, jossa jokainen miehistön jäsen oli avaruuslennolla ensi kertaa.

## Miehistö

*Georgi Dobrovolski
*Viktor Patsajev
*Vladislav Volkov

## Rataparametreja
*Massa 6 790 kg
*Perigeum 163 km
*Apogeum 237 km
*Inklinaatio 515°
*Periodi 88,4 minuuttia

## Lähteet

## Aiheesta muualla
* Encyclopedia Astronautica
Narkissos ja Kultasuu

**Narkissos ja Kultasuu** () on Hermann Hessen vuonna 1930 kirjoittama romaani.

## Romaanin tematiikka
Romaani käsittelee keskeisesti ristiriitoja maallisen ja taivaallisen, ruumiin ja sielun, järjen ja tunteen sekä taiteen ja tieteen välillä. Näitä dikotomioita kuvaavat ystävykset Narkissos ja Kultasuu, joista toinen on omistautunut Jumalalle ja toinen etsii nautintoa maallisista iloista. Ystävykset tutustuvat Mariabronnin luostarissa, jossa Narkissos on noviisina ja jonne Kultasuu tulee oppilaaksi. Kultasuu ei kuitenkaan viihdy luostarissa, vaikka ihaileekin suuresti Narkissosta ja toivoo tulevansa hänen kaltaisekseen. Kultasuu lähtee luostarista ja kokee suurta epäonnistumisen tunnetta, koska ei kyennyt noudattamaan ajan ihanteita, nöyryyttä, kuuliaisuutta ja hengellisyyttä. Hän kulkee, kohtaa kauneutta, hyvyyttä ja pahuutta ja päätyy taiteilijaksi, kuvanveistäjäksi. 

Hesse kuvaa Narkissoksen ja Kultasuun kahta eri tapaa ymmärtää todellisuutta, toinen tieteen ja toinen taiteen kautta. Narkissos ja Kultasuu pysyvät ystävinä ja ymmärtävät toisiaan huolimatta erilaisuudestaan. He tarvitsevat toisiaan, koska täydentävät toisistaan ne ominaisuudet, jotka toisesta puuttuvat.

Narkissoksen ja Kultasuun voidaan tulkita edustavan myös saman henkilön kahta eri puolta, ja näiden persoonallisuuksien rinnakkaiseloa. Täten kirja käsittelee myös ihmisen omassa mielessä olevia ristiriitaisuuksia. Tätä persoonallisuuksien rinnakkaiselon teemaa Hesse on laajentanut ja tarkentanut kirjassaan *[[Arosusi]]*.
Modenan maakunta

**Modenan maakunta** on yksi Italian maakunnista. Se sijaitsee Emilia-Romagnan alueella pääkaupunkinaan Modena.

Modenan maakunnan pinta-ala on 2&nbsp;688 km² ja väkiluku 701&nbsp;642 (31.12.2015). 

Maakunta koostuu 47 kunnasta, ja viisi suurinta kaupunkia ovat Modena, Carpi, Sassuolo, Formigine ja Castelfranco Emilia. 

## Lähteet

## Aiheesta muualla

* Viralliset sivut
Art of Life

**Art of Life** on X Japanin vuonna 1993 julkaistu neljäs albumi, joka sisältää vain samannimisen, 29 minuuttia kestävän kappaleen. Albumi nousi suoraan Oricon Chartsin kärkeen. Art of Life on useasta osasta koostuva vahvasti orkesteroitu rock-sinfonia; mukana on myös 8 minuuttia kestävä pianosoolo.

## Aiheesta muualla
* 
*
Guy-Manuel de Homem-Christo

**Guy-Manuel de Homem-Christo** (oik. **Guillaumme Emmanuel Paul de Homem-Christo**, s. 8. helmikuuta 1974 Pariisi, Ranska) on ranskalainen muusikko ja toinen Daft Punkin jäsenistä. Hänellä on myös oma levy-yhtiö, Crydamoure. Daft Punkin logo on de Homem-Christon suunnittelema.

De Homem-Christo tuotti Sébastien Tellierin albumin *[[Sexuality]]*.

## Lähteet
Walter Extra

**Walter Extra** on saksalainen taitolentäjä ja lentokonesuunnittelija. 

Hän johtaa omaa Extra Flugzeugbau-lentokonetehdasta, joka valmistaa taitolentokoneita.

Extra alkoi suunnitella omia lentokoneita kilpailtuaan taitolennon maailmanmestaruudesta vuonna 1982. Hänen koneensa kilpailevat venäläisen Suhoin taitolentokoneiden kanssa maailman parhaan asemasta.
Thomas Bangalter

**Thomas Bangalter** (s. 3. tammikuuta 1975 Pariisi, Ranska) on ranskalainen muusikko. Hän on toinen Daft Punkin jäsenistä ja hänellä on oma levy-yhtiö, Roulé.

Bangalter kuuluu DJ Falconin kanssa Together -nimiseen duoon. Duo on julkaissut singlet "Together" ja "So Much Love to Give".

Bangalter on naimisissa näyttelijä Élodie Bouchezin kanssa, jonka kanssa hänellä on kaksi lasta, pojat Tara-Jay ja Roxan. Perhe asuu Kalifornian Beverly Hillsissä.

## Diskografia
### Albumit
* *[[Irréversible (soundtrack)|Irréversible]]* (soundtrack)

### Singlet
**Trax On Da Rocks* (1995)
**Spinal Scratch* (1996)
**Trax On Da Rocks Vol. 2* (1998)
Göttingen (piirikunta)

**Göttingenin piirikunta** () on Ala-Saksin osavaltion eteläkärjessä sijaitseva yksi Saksan piirikunnista. Se on pinta-alaltaan 1&nbsp;117,47 neliökilometrin suuruinen. Sen asukasluku vuoden 2005 lopussa oli 262&nbsp;091, ja asukastiheys 234,5 asukasta yhtä neliökilometriä kohden. Piirikunnan keskus on Göttingenin kaupunki.

Göttingenin piirikunta sai alkunsa vuonna 1885, kun Preussin hallitus perusti sen Mündenin ja Duderstadtin piirikuntien ohella. Nämä piirikunnat säilyivät 88 vuoden ajan, kunnes ne vuonna 1973 yhdistettiin nykyiseksi Göttingen piirikunnaksi.

## Kunnat
* Duderstadt
* Göttingen
* Hann. Münden
* Dransfeld
* Gieboldehausen
* Radolfshausen
* Adelebsen
* Bovenden
* Friedland
* Gleichen
* Rosdorf
* Staufenberg

## Aiheesta muualla

* Viralliset sivut
Forlì

**Forlì** on kaupunki Italiassa, Emilia-Romagnan alueella. Asukasluku on 118&nbsp;255 (arvio 2014), ja kaupunki on Forlì-Cesenan maakunnan pääkaupunki. Forlì on maanviljely- ja teollisuuskeskus, ja kaupungissa toimii Bolognan yliopiston osastoja sekä tulkkauksen ja kääntämisen korkeakoulu *SSLMIT*.

## Maantiede

Forlì sijaitsee noin 70 kilometriä Bolognasta kaakkoon, Bolognasta Riminille vievän rautatien varrella Apenniinien itärinteillä. Sen länsipuolella virtaa Montonejoki. Lähin huomattava rantakohde on Cesenatico noin 40 kilometrin ajomatkan päässä Forlìsta itään. Kuuluisa Imolan moottorirata sijaitsee noin 30 kilometriä Forlìsta luoteeseen.

## Historia
### Antiikki

Kaupunki perustettiin roomalaisella kaudella nimellä *Forum Livii*. Sen perustaja oli todennäköisesti Gaius Livius Salinator konsulivuonnaan 188 eaa. Kaupunki sijaitsi historiallisen Via Aemilian varrella, joka yhdisti Adrianmeren rannalla sijainneen Ariminumin Forum Liviistä luoteeseen sijainneeseen Placentian kaupunkiin.

### Myöhempi historia

Forlìn keskiaikaisen historian käännekohtiin lukeutuu muun muassa ajanjakso 1275–1283, jolloin ylimys Guido da Montefeltro (1223–1298) johti Forlìssa, tuolloisessa itsenäisessä kaupunkivaltiossa, Kirkkovaltion vastaista kamppailua. Merkittävin taistelu käytiin toukokuussa 1282 Paavi Martinus IV:n lähettämien osastojen ja Guido da Montefeltron joukkojen välillä. Guido da Montefeltro voitti taistelun, mutta kaupungin oli kuitenkin seuraavina vuosina taivuttava paaville lojaalien hallitsijasukujen, sittemmin erityisesti Ordelaffien, valtaan.

Forlìn uudemmassa historiassa merkittävinä pidettyjä vaiheita ovat muun muassa Italian yhdistyminen 1800-luvulla, ns. risorgimento, johon Forlìn kaupunki myötävaikutti, sekä Benito Mussolinin fasistinen valta 1920-luvulta toisen maailmansodan loppuun. Fasistinen aika jätti jälkensä erityisesti Forlìn arkkitehtuuriin. Huomionarvoisia kohteita ovat *Piazzale della Vittoria* ja sen laidalla sijaitseva koulurakennus *Collegio Aeronautico* vuodelta 1934, nyk. klassinen lukio .

## Keskeisiä nähtävyyksiä

Kaupungissa on historiallista arkkitehtuuria erityisesti keskiajalta, varhaiselta uudelta ajalta sekä fasistisen vallan ajalta. Huomattavimpia nähtävyyksiä ovat:

* *San Mercurialen* kirkko ja sen 75&nbsp;metriä korkea kellotorni (ital. *campanile*), rakennettu v. 1180
* *Palazzo del Podestà*, rakennettu useassa vaiheessa 1200–1400-luvuilla
* *Rocca di Ravaldino*, linnoitus 1400-luvulta
* *Piazza Aurelio Saffi*, nimetty Risorgimentossa vaikuttaneen poliitikko Aurelio Saffin (1819–1890) mukaan 

## Kuuluisia henkilöitä

Kuuluisin Forlìssa syntyineistä on renessanssimaalari Melozzo da Forlì. Diktaattori Benito Mussolini syntyi läheisessä Predappion kylässä.

## Lähteet

## Aiheesta muualla
Extra Flugzeugbau

**Extra Flugzeugbau** on saksalainen lentokonetehdas.

Sen perusti Walter Extra vuonna 1980. Yhtiön toimipisteet ovat Dinslakenin lentokentän luona Hünxessä, Nordrhein-Westfalenissa.

## Lentokoneet
Taitolentokoneet
*Extra 200
*Extra 230
*Extra 260
*Extra 300L
*Extra 300S 
*Extra 330

Yleisilmailukoneet
*Extra 400 
*Extra 500

## Aiheesta muualla
*Yhtiön sivusto
Axenstar

**Axenstar** (entiseltä nimeltään **Powerage**) on ruotsalainen power metal -yhtye.

## Historia
Kitaristi Peter Johansson ja basisti Magnus Ek perustivat Axenstarin vuonna 1998. Laulajaksi otettiin "Mr.Eddie" , rumpaliksi Johan Burman (Chemical Co-operation) ja kitaristina toimi Magnus Söderman (Lost Souls). Tuolloin yhtye soitti vain cover-kappaleita ja kulki nimellä Powerage. Vuonna 1999 Poweragen kokoonpano muuttui. 2001 nimensä Axenstariksi muuttaneen yhtyeen muodostivat laulaja Magnus Eriksson, kitaristit Thomas Eriksson ja Peter Johansson, basisti Magnus Ek ja rumpali Pontus Jansson. Tällä kokoonpanolla Axenstar levytti debyyttialbuminsa *[[Perpetual Twilight]]* lokakuussa 2002 sekä kaksi seuraava albumiaan *[[Far From Heaven]]in* toukokuussa 2003 ja *[[The Inquisition]]in* 2005. Kolmannen albumin julkaisun jälkeen molemmat vanhoista kitaristeista lähtivät Axenstarista ja heidän tilalleen otettiin Joakim Jonsson. Jälleen uudella kokoonpanolla, ja uuden levy-yhtiön alaisuudessa, Axenstar levytti uusimman albuminsa, *[[The Final Requiem]]*, keväällä 2006.

## Jäsenet
* Magnus Eriksson - Laulu, kosketinsoittimet
* Joakim Jonsson - Kitara (Skyfire, The Mist of Avalon)
* Magnus Ek - Basso
* Pontus Jansson - Rummut (ex-Miscreant)

## Tuotanto
* Perpetual Twilight (2002)
* Far From Heaven (2003)
* The Inquisition (2005)
* The Final Requiem (2006)
* End Of All Hope (2019)
* Chapter VIII (2023)

## Lähteet
* Axenstarin viralliset kotisivut 
* Massacre records - Axenstar (.pdf)
Lemmas

**Lemmas** on suomalainen taruolento.  Se on suloinen nymfi, joka osasi hoitaa haavoja ja lieventää kipuja. Lemmasta kutsuttiin myös nimityksellä *Lemmas Laukan Hattaria – Suo muron murottaria*. Hän hämmensi soista ja rämeistä nostettua malmia, kun sitä keitettiin.

## Katso myös
*Lemmes

## Lähteet
* Ganander, Kristfrid (toim. Juha Pentikäinen): Mythologia Fennica. Salakirjat 2016. 
### Viitteet
Synnyin rokkaamaan

**Synnyin rokkaamaan** on suomalaislaulaja Rauli ”Badding” Somerjoen kesäkuussa 1971 julkaistu debyyttialbumi. Albumi sisältää muutamaa poikkeusta lukuun ottamatta vanhojen rock and roll -kappaleiden suomennettuja versioita, joita ovat aiemmin tulkinneet muun muassa Chuck Berry ja Elvis Presley.

Albumin tunnetuimmaksi kappaleeksi nousi Somerjoen itsensä sanoittama ja säveltämä ”Valot”, josta hän teki myös englanninkielisen version Peter O’Neillin kääntämänä vuonna 1975. Kappale lähetettiin myös itse Elvikselle Somerjoen saatuaan Elviksen osoitteen. 

Albumi ei noussut julkaisunsa aikoihin Suomen levylistoille, mutta Baddingin alkaessa lyödä itseään läpi kesällä 1973 kyseinen albumi kohosi heinäkuussa 1973 parhaimmillaan 11. sijalle ja pysyi levylistoilla yhteensä 23 viikon ajan.

## Vastaanotto ja julkaisut
Love Records julkaisi albumin vinyylilevynä ja C-kasettina kesäkuussa 1971. Albumin ensimmäistä painosta myytiin vain 300 kappaletta.

Love julkaisi albumin uudelleen vinyylilevynä kesällä 1973, kun Somerjoki löi itsensä läpi hittikappaleellaan ”Fiilaten ja höyläten”. Vuonna 1987 Love julkaisi albumista uudet painokset vinyylilevynä ja C-kasettina. Vuonna 1989 albumi julkaistiin ensimmäisen kerran CD-levynä. Vuonna 1997 albumi julkaistiin uudelleen CD-levynä.

Vuonna 2000 Love Recordsin albumeita levittänyt Siboney julkaisi albumista uuden, remasteroidun CD-levypainoksen, jossa oli alkuperäisten kappaleiden lisäksi kolme bonuskappaletta. Vuonna 2011 albumi julkaistiin kolmannen kerran uutena vinyylilevynä.

## Kappaleet
; A-puoli
#
#
#
#
#
#
#

; B-puoli
#
#
#
#
#
#
#

; Vuoden 2000 CD-julkaisun bonuskappaleet
#
#
#

## Tekijät
### Muusikot
*Rauli ’Badding’ Somerjoki – laulu
*Pentti Lasanen ja Eero Koivistoinen – tenorisaksofonit
*Jani Uhlenius – piano
*Antero Jakoila – kitarat
*Ilkka Willman – bassokitarat
*Matti Oiling – rummut
+
*Pentti Tuominen – laulu ym.
*Arto Alaspää – trumpetti
*Seppo Rannikko – huuliharppu
*Erkki Hyvönen – piano
*Arto ”Mamba” Koskinen – urut
*Olle Wiberg – kitarat
*Pentti Mutikainen – bassokitarat
*Rauli ”Rale” Puumalainen – rummut

### Tuotanto
*Erkki Hyvönen – äänitys
*Timo Aarniala – kansitaide
*Peter Widén – valokuvat

## Huomautukset

## Lähteet
*Fenno – Suomen äänitearkisto ry:n levytietokanta 1901–1999
*
*Suomen äänitearkiston tietokanta

### Viitteet
Kelpo Pojat

**Kelpo pojat** on suomalainen rockyhtye, jonka tyylilaji on suomirock. Yhtye perustettiin vuonna 1985 Helsingin Myllypurossa.

Yhtyeen ensimmäinen esiintyminen oli 1986 Espan lavalla. Sittemmin esiintymisiä on kertynyt noin 800, myös Saksassa ja Virossa.

## Jäsenet
* Markku Valtonen − kitara, laulu (1985–)
* Juha Kannas – laulu, akustinen kitara (1985–2022, kuoli)
* Mika Roni − rummut (1985–1995)
* Pauli Sivonen − basso (1985–1990)
* Timo Kontio − kitara (1987–1988)
* Sami Mikkola − basso (1990–)
* Tommi Micklin − rummut (ex-Vaavi, 1995–2005)
* Laiska Lajunen − rummut (ex-Kumikameli, Eläkeläiset, 2005−)

Timo Kontio on runoilija Tomi Kontion kaksoisveli. Tomi Kontio on tehnyt suuren osan yhtyeen teksteistä. Sävellykset ovat Markku Valtosen, samoin muutama sanoitus.

## Diskografia
### Studioalbumit
* 
* 
* 

### Singlet
* Snagarilla / Rakastuneen Golgata (1988, omakustanne)
* Kunnon Mies / Varjoa (1990, Sonet)
* Tarantella / Tänään kotona (1990, Sonet)
* Teen mitä vaan / Savikukko (1991, Sonet)
* Työttömän lesti / Kortistossa (1991, Sonet)
* Saimaa / Pilvilinna (1992, Sonet)
* Säteet / Housunpuntit/Harakanluu (1993, Sonet)
* Katinkultaa / Mallinukke (1994, Sonet)
* Dandy / Et tuu (1994, Sonet)
* Kiiltomadot / Siivet/Viisaat (2015, omakustanne)

*mukana M. A. Nummisen singlellä: Tuoppi kuohuvaa/Se on tämä käden liike (Eteenpäin!, 1991). (Kappaleet ovat myös kokoelmalla *Kiusankappaleita 3*.)
*Mukana *Suuri Suomalainen 1* ja *2* -kokoelma-albumeilla (Sonet, 1991)

## Lähteet

## Aiheesta muualla
* Facebook
* Kelpo Pojat piikkikasvi.fi -sivustolla
Soita minulle, Helena!

**Soita minulle, Helena!** on Aino Räsäsen esikoisteos vuodelta 1945. Naisten viihdekirjallisuuteen kuuluva teos on Suomen suosituimpia kirjoja. Vuoteen 1996 mennessä sitä oli painettu jo 128&nbsp;800 kappaletta. Romaanin ottivat omakseen varsinkin maaseudun naiset. 

*Soita minulle, Helena!* on 22-vuotiaan kansakoulunopettaja Helena Parolan tarinan kertova rakkausromaani. Rakkaus, nimenomaan avioliitossa, on kirjassa naiseuden täyttymys, jota seuraa äitiys. Teos on myös kehityskertomus. Rakkaus antaa puitteet kehittymiselle. Koko romaanin ajan sankarina kuvataan paikallisen kartanon poikamiesisäntää Jari Junkkeria. Hän edustaa miehen ihannetta aina agronomi-titteliä myöten. 

Helena ja Jari rakastavat toisiaan, mutta kumpikaan ei uskalla ilmaista tunteitaan omista syistään. Romaanin käännekohta on, kun Helenan serkku saa lapsen: Helena alkaa tuntea suurta halua tulla äidiksi Jarin lapselle. Äitinä hän voisi toteuttaa koko naiseutensa.

Räsänen kirjoitti tarinalle jatkoa romaanissa *[[...ja Helena soittaa]]*, joka julkaistiin 1950.

Kirjasta on tehty myös elokuvasovitus *[[Soita minulle, Helena! (vuoden 1948 elokuva)|Soita minulle, Helena!]]* vuonna 1948.

## Aiheesta muualla
* Terhi Laitinen: ''Soita minulle, Helena!'' 
* Teoksen tiedot helmet-palvelussa
Kouko

**Kouko **eli **kouvo** tarkoittaa erilaisia pahoja olentoja suomalaisessa kansanperinteessä. Koukoa on käytetty lasten pelotteluun. 

Kouko on käsitetty muun muassa kummitukseksi, täiksi, petoeläimeksi (varsinkin karhuksi) tai isokokoiseksi ihmiseksi. Kouvosta on kerrottu runoja ja tarinoita myös ilman käsitystä siitä, mikä kouko on. 

Kouvon on kuvailtu olevan pelottava ja väriltään musta. Kouvon on uskottu olevan kuoleman sanansaattaja, tai jopa kuolema itse. Kouvon äänen kuuleminen merkitsi lähestyvää kuolemaa. 
 
Virossa sanan vastine kõuk tarkoittaa kaukaista esivanhempaa, murteissa kõuk merkitsee ukkosta. Kouko on lainattu itämerensuomalaisiin kieliin balttilaiskielistä, joissa sanan vastine on tarkoittanut pienikokoista haltijaa.

## Katso myös
*mörkö
*Kouvola

## Lähteet

*SKS: *Suomen sanojen alkuperä* (1992)
Eläkeläiset

**Eläkeläiset** voi tarkoittaa muun muassa seuraavia:

* eläkeläiset, eläkkeellä olevia henkilöitä
* Eläkeläiset, suomalainen valtakunnallinen eläkeläisyhdistys
* Eläkeläiset, suomalainen yhtye
* Eläkeläiset Kansan Asialla,  suomalainen puoluerekisteristä poistettu puolue